Rhian Cadwaladr

Awdur, actor ac ymarferydd creadigol yw Rhian Cadwaladr sy'n enedigol o Lanberis (ganwyd 27 Ebrill 1962). Dechreuodd Rhian ei gyrfa actio yn yr 1980au gyda chwmnïau Brith Gof, Theatr Crwban, Theatrig a Theatr Bara Caws. Bu hefyd yn wyneb a llais cyfarwydd ar S4C a BBC Radio Cymru ers diwedd y 1980au. Mae hi'n wedi cyhoeddi sawl cyfrol i blant ac oedolion, ond mae hi'n dal i honni ei bod hi'n fwyaf adnabyddus am bortreadu 'Siani Flewog' yng nghyfres S4C, Caffi Sali Mali yn y 1990au.

 Gyrfa 
Derbyniodd ei haddysg cynnar yn Ysgol Gynradd Dolbadarn, Llanberis a dod i hoffi drama drwy ei hathro, Arwel Jones. Wedi cyfnod yn Ysgol Brynrefail, aeth ymlaen i astudio drama ym Mhrifysgol Aberystwyth.

Roedd Rhian ymysg y cast cyntaf o'r gyfres Rownd a Rownd ym 1995, drwy bortreadu mam y cymeriad Stiffs (Dyfrig Evans).
bawd|Rhian Cadwaladr fel Siani Flewog
Mae hi hefyd yn sgriptio rhaglenni teledu gan gynnwys y gyfres Pobol y Cwm a cholofnau i'r cylchgrawn Golwg.

Ei nofel gyntaf oedd Fi sy'n cael y ci a gyhoeddwyd gan Wasg Carreg Gwalch yn 2015. Ar wefan Gwales, nodir "Yn ôl ei mam, dechreuodd Rhian adrodd straeon am y tro cyntaf tra oedd hi'n eistedd ar y poti yn ddwy oed. Mae hi wedi bod yn adrodd straeon wrth bawb sy'n fodlon gwrando arni byth ers hynny, gan gynnwys drwy gyfrwng ei gwaith fel actores a sgriptiwr sioeau ar gyfer pobl ifanc. Dyma'r tro cyntaf, fodd bynnag, iddi fentro ar stori mor hir â nofel!"

Ers sawl blwyddyn bellach, mae hi'n byw yn Rhosgadfan. Mae ei diddordebau yn cynnwys ffotograffiaeth a mynydda.

Bu'n gweithio gydag ieuenctid Caernarfon yng Nghanolfan Galeri am 12 mlynedd fel tiwtor drama gyda Sbarc! a Cofis Bach.

Yn 2024, bu hi'n sgwrsio am ei gyrfa a'r chyfrolau ar raglen Beti a'i Phobol ar BBC Radio Cymru.

 Cynyrchiadau (detholiad) 

 Theatr 

 Blodeuwedd (1983) Theatrig
 Y Briodas (1984) Theatrig
 Blodeuwedd (2000) Cwmni Theatr Gwynedd
 Dynes Ddela Leenane (2001) Cwmni Theatr Gwynedd
 Ta-Ra Teresa (2002) Cwmni Theatr Gwynedd / Llwyfan Gogledd Cymru

 Teledu a Ffilm 

 Tywyll Heno (1985)
 Deryn
 Yr Alltud
 Tydi Bywyd yn Boen (1990)
 Midffîld : Y Mwfi (1992)
 Lleifior (1991) a (1993)
 Caffi Sali Mali (1994-2000)
 Pobol y Cwm (1994-1998) achlysurol

 Rownd a Rownd (1995- )
 Amdani (1999-2000)
 Porc Peis Bach
 Oed yr Addewid (2002)

 Radio 

 Mae Sera'n Wag (2005)
 Becca Bingo

 Cyhoeddiadau 

 Plant 

 Harri Puw a'r Bocs Breuddwydion (2025) 
 Y Goeden Nadolig Orau Erioed (2024)
 Ynyr yr Ysbryd a'r Coblyn Bach (2022)
 Ynyr yr Ysbryd a'r Dylwythen Deg (2022)
 Ynyr yr Ysbryd (2020)
 Nain Nain Nain (2019)

 Oedolion 

 Casa Haf (2025) 
 Hanna : Cyfres Amdani (2024)
 Gwaddol (2024)
 Casa Cadwaladr (2023)
 Casa Dolig (2023)
 Dathlu! (2022)
 Plethu (2020)
 Môr a Mynydd (2018)
 Fi sy'n cael y ci (2015)

 Cyfeiriadau 

Categori:Actorion benywaidd o Gymru
Categori:Actorion Cymraeg
Categori:Genedigaethau 1962